דרורה ברוק

דרורה ברוק (נולדה ב-31 בדצמבר 1966) היא נגנית חלילית. מהמוזיקאיות הבולטות בישראל בפעילות קונצרטנטית ודידקטית, מופיעה בקונצרטים ורסיטלים ומנגנת בהרכבים מוזיקליים שונים. ביצעה מעל ל-50 בכורות ליצירות ישראליות שנכתבו במיוחד עבורה. מוכרת על ידי משרד החינוך כ"מומחית בתחומה"<ref name=":0"></ref> בתחום הפדגוגיה של הוראת החלילית ואחראית מטעמו על הכשרת מורים בכל שלבי ההוראה. אורי ברוק הוא אחיה הצעיר.

==ביוגרפיה==
ברוק, ילידת חיפה, נולדה להורים יוצאי שואה. דרורה היא בוגרת האקדמיה למוסיקה ולמחול בירושלים, שם למדה אצל מיכאל מלצר. כיום היא מלמדת באקדמיה חלילית בפקולטה לאמנויות הביצוע. מנהלת את המחלקה למוזיקה עתיקה בקונסרבטוריון הישראלי למוזיקה בתל אביב – אותה יסדה בספטמבר 2005.

ב-1991 סיימה את לימודיה באקדמיה למוסיקה ומחול בירושלים וקיבלה תואר B MUS<ref></ref> בנגינה בחליליות. לאחר מכן השתלמה אצל אמן החליליות פדרו ממלסדורף<ref></ref><ref></ref>במילאנו, איטליה, והיא בעלת תואר אומן בנגינה בחליליות מה-CIVICA SCUOLA DI MUSICA<ref></ref> במילנו 1995. דרורה היא בעלת תואר MA במוזיקולוגיה מאוניברסיטת תל אביב.

דרורה מופיעה ברסיטלים וכסולנית מאז 1983 בישראל ומחוצה לה, הופיעה עם אמנים והרכבים רבים ושונים, בין השאר תזמורת הבארוק ירושלים, האקדמיה דניאל, רביעיית אביב, אנסמבל קפריזמה ואחרים. כמו כן הופיעה בפסטיבלים רבים ברחבי אירופה וישראל, ונגנה בקונצרטים גם באמריקה הצפונית ובאוסטרליה.

מבצעת ומקליטה בקביעות יצירות שהולחנו עבורה על ידי מלחינים ישראלים רבים – מעל 54 בכורות בעשר השנים האחרונות. בין היצירות: "היושבת בגנים" מאת אייל באט, יצירה לחלילית ולפסנתר. שהולחנה ב-2001<ref></ref>.

משנת 2014 דרורה מלמדת במכללה האקדמית לחינוך גבעת וושינגטון<ref></ref>, חליליות ככלי ראשי ומשני, מבוא לנגינה בחליליות, מתודיקה להוראת חליליות בקבוצות, סדנת בארוק, תולדות המוזיקה ומדריכה את הרכב החליליות הייצוגי של החוג. בנוסף היא מדריכה פדגוגית של כל מי שילמד חלילית – אם בהוראת נגינה ייעודית או כחלק משיעורי המוזיקה.

בשנים האחרונות<ref name=":0" /> עוסקת במחקרים על מקומה של החלילית בתקופת ההתיישבות ובתרבות הישראלית, רטוריקה בביצוע, והקשרים תרבותיים של נגינה.

דרורה לימדה נגני חליליות רבים שזוכים לפרסים ותארים<ref></ref>. וגם הם ממשיכים בהוראה ונגינה.

ב־2016 פרסמה דרורה יחד עם עמית גור, כתבה דרורה חוברת 'קסם החלילית – מדריך למורה'<ref></ref> שמופיעה גם במהדורה מקוונת.

ב-2014 הופיעה יחד עם אחיה אורי ברוק בביצוע היצירה שלו Reflections on Fire and Ice – Echoing Robert Frost<ref></ref>

==פסטיבל החליליות הבינלאומי==
בינואר 2018 יזמה דרורה את 'פסטיבל החליליות הבינלאומי הראשון' בקונסרבטוריון הישראלי למוזיקה בתל אביב, שמטרתו הייתה 'עידוד נגני חליליות צעירים לבצע רפרטואר בן זמננו, מוזיקה יהודית ויצירות ישראליות מקוריות לחליליות.'

במרץ 2019 התקיים פסטיבל החליליות הבינלאומי השני<ref></ref>בקנה מידה נרחב יותר מהראשון. במשך שישה ימים התארחו כ-100 נגני חליליות בני 6 עד 40 שהגיעו מ-17 מדינות, אשר התחרו, לימדו והשתתפו בכיתות אמן.

בפברואר 2020 התקיים פסטיבל החליליות הבינלאומי<ref></ref>השלישי. [TARF Tel Aviv Recorder Festival] לפסטיבל הגיעו מעל 100 משתתפים מ-20 מדינות. זהו הפסטיבל השלישי בגודלו בעולם. קונצרט הפתיחה נערך ביבנה.

בדצמבר 2022, התקיים בתל אביב, "פסטיבל החליליות הבינלאומי החמישי – התחרות ע"ש פואה גרינשפון"<ref></ref>. לאחר הפסקה של שנתיים בגלל מגפת הקורונה, שבו נגני החליליות לפסטיבל. המוניטין הבינלאומי המפואר של התחרות – הכוללת כ-80 נגנים מ-19 מדינות ברחבי העולם, ומארחת את שני הרכבי המוזיקה המוקדמת החשובים בישראל: תזמורת הבארוק ירושלים והבארוקדה – שזור באופן בלתי נפרד בשמה של החלילתנית עתירת הניסיון דרורה ברוק.

==קונצרט מיוחד לזכר קהילת פנלו==

ב-28 בפברואר 2019, הופיעה דרורה<ref></ref> יחד עם הצמד ההולנדי NIHZ, סאנה פאן אלסט ובובי רוטפלד [Sanna van Elst en Bobby Rootveld] שמרבים להופיע בקונצרטים יהודיים, בקונצרט זיכרון<ref></ref> לקהילת פנלו ולסבא רבא שלה פיליפ כהן<ref></ref>שהיה ראש הקהילה לפני, בזמן ואחרי מלחמת העולם השנייה. על פעולות ההצלה והעזרה שלו לאחיו היהודים נחנך ב-23 במאי 2017 שער כבוד על שמו<ref></ref>יחד עם קריאת הככר על שם בית הכנסת<ref></ref>.

== קישורים חיצוניים ==
* 

* 
* [http://www.icm.org.il/teacher/דרורה-ברוק/ דרורה ברוק] – הקונסרבטוריון הישראלי למוזיקה
* 

==הערות שוליים==

קטגוריה:מבצעים בכלים אותנטיים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:נגניות חלילית
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:נגני חלילית
קטגוריה:ישראליות שנולדו ב-1966
קטגוריה:ישראלים שנולדו ב-1966